Crete, E. — Itanos — 1st c. BC
Region: Aegean Islands, incl. Crete (IG XI-[XIII]) — Crete 

[αξιο]ν ουνοματος φοβεσανορα θυμον ενα[-] [ειχ]ε λεων θεννα κουρος αριφραδεος [ον] τεκεν α περιφρων δαματρια ευπατερεια αγλαιαν πατραι χαρμα δε συνγενεσιν οι και τρις τοσον αχθος υπο σπλανχνοισιν α[λαστον] ειλκυσαν εις λαθας ερχομενου θαλαμον. νυμφαι δ υδριαδες και ομεστιος ουρεσιν αχω τοξοτα διζηνται σαν σκυλακων τε βοαν. ου δορι με δμα[θε]ντ[α --------]αν φοινιος αντιπαλοις εις εριν ερχομενον αλλα τυχη μ εσφηλε νοσωι παραδους ανακ[εστωι]. και λειπω θαλαμους ορφανικους γονεων κουκετι τοξοσυναισι χαρεις δια λισσαδα πετραν θωυξω σκυλακων τερπνον αγαλλομενος λυπρα δε πενθεα ματρι κασιγνηταισι τε δισσαις και θενναι γενεται πενθος αλαστον αει νηπιον εν θαλαμοισιν εχων βρεφος ορφανον ως τις σειρην τειραμενα πολλακις εξ στοματος. αλλ αιδα λυπηρε και ει μαλα καρτερος εσσι παιδα λεωνα οικων ταξον επ ευσεβεων.